b'\n_START_ARTICLE_\nMikoyan-Gurevich MiG-1\n_START_SECTION_\nIstorija\n_START_PARAGRAPH_\nProjektavimo darbai prad\xc4\x97ti 1939\xc2\xa0m. lapkri\xc4\x8dio 25 d. Projekto kodinis pavadinimas\xc2\xa0\xe2\x80\x93 I-200 (rus. \xd0\x98-200). Didelis d\xc4\x97mesys buvo skirtas aerodinamikai. Naikintuvui buvo keliami dideli reikalavimai: greitis apie 670 km/h 7 000\xc2\xa0m auk\xc5\xa1tyje, pakilimo greitis iki 5 000\xc2\xa0m ma\xc5\xbeiau nei per 5 minutes, iki 7 000\xc2\xa0m\xc2\xa0\xe2\x80\x93 ma\xc5\xbeiau nei per 7 minutes, skryd\xc5\xbeio nuotolis ne ma\xc5\xbeesnis nei 500\xc2\xa0km. Taip pat j\xc4\xaf buvo nuspr\xc4\x99sta daryti universal\xc5\xb3: prikabinus bombas panaudoti kaip smogiam\xc4\x85j\xc4\xaf, o pakabinus papildom\xc4\x85 bak\xc4\x85 kaip lydint\xc4\xafj\xc4\xaf naikintuv\xc4\x85._NEWLINE_1939\xc2\xa0m. gruod\xc5\xbeio 25 d. buvo patvirtintas naikintuvo maketas. Sutelkus specialist\xc5\xb3 paj\xc4\x97gas gamykla Nr. 1 pagamino pirm\xc4\x85j\xc4\xaf naikintuvo pavyzd\xc4\xaf, kuris 1940\xc2\xa0m. gruod\xc5\xbeio 25 d. buvo patvirtintas kaip tinkamas. Naikintuvas prad\xc4\x97tas gaminti serijiniu b\xc5\xabdu._NEWLINE_1940\xc2\xa0m. rugpj\xc5\xab\xc4\x8dio 18 d. naikintuvas buvo pristatytas ap\xc5\xbei\xc5\xabrai Tu\xc5\xa1ino aerodrome. Tais metais viso buvo pagaminta apie 100-as MiG-1 naikintuv\xc5\xb3. 1941\xc2\xa0m. \xc5\xa1ie naikintuvai prad\xc4\x97ti tiekti karin\xc4\x97ms oro paj\xc4\x97goms. Pirmuosius MiG-1 gavo 31-asis in\xc5\xbeinerinis aviacijos pulkas Kaune ir 41-asis in\xc5\xbeinerinis aviacijos pulkas (Bialystoke)_NEWLINE_V\xc4\x97liau \xc5\xa1io naikintuvo pagrindu buvo sukurtas ir gaminamas naikintuvas MiG-3.\n_START_SECTION_\n\xc5\xa0alys naudotojos\n_START_PARAGRAPH_\nMiG-1 naudojo tik Taryb\xc5\xb3 S\xc4\x85jungos karin\xc4\x97s oro paj\xc4\x97gos (KOP).\n_START_SECTION_\nGinkluot\xc4\x97\n_START_PARAGRAPH_\nNaikintuvas MiG-1 buvo ginkluotas viena BS patranka (kalibras 12.7 mm) ir dviem \xc5\xa0KAS kulkosvaid\xc5\xbeiais (kalibras 7.62 mm).'